**5. Драматизм және символ**

Сын драматизмді білгілі бір күштер, топтар, тұлғалар арасындағы қарсылықтар ретінде қарастырады. Ал «Чеховтық үлгідегі» драматизм, яғни тура қарсылықтар мен тоқайластыру тағы бір үлгідегі «драматизмнің ішкі түрін» көрсетеді. Бұл көркем драматизмнің болмысына түрлі көзқарастарды көрсетеді, яғни драматизмді қабылдау мен түсінудің әртүрлілігін көсретеді. Осыған байланысты бір сәттті айта кету керек. Көп жағдайда драматизм тартыспен қатар шартты синоним ретінде қарастырылады. Мұнда «драмалық тартыс» пен драматизмді араластыруға болмайды, ол көркем конфликтінің бір түрі ретінде қарастырылады.

Көркем драматизмді бүгінгі күнгі талқылаулар оны табиғатын түрлі түсінуден басталады. Көптеген зерттеушілер көркем драматизм мен нақты шығарманың идеялық-тақырыптық бағытымен байланыстырады. Гегель драматизмді «идеяның күшімен» байланыстырады. В.Г. Белинский драматизм табиғатын қарама-қарсы идеялардың тоқайластыруымен қарастырады.

Тағы бір кең танымал көзқарастардың бірі драматизмді шығарманың сюжеттік-әрекеттік жағымен байланыстырады. Ол драматизмді қарама-қарсы құштарлықтардың арасындағы қақтығыстың шиеленісі, яғни сюжет «ядросының жарылысы», «катастрофа» деп қарастырады. Сондықтан да, сюжет драматизмі деген түсінік туындайды. Мұнда ескеру керек нәрсе, шығарманың көркем драматизмін тек сюжетпен шектеуге болмайды.